
1. ASJAOLUD JA MENETLUSE KÄIK

Narva Linnavalitsusele laekus avaldus Narva linna Sotsiaalabiameti (edaspidi Sotsiaalabiamet), registrikood 75009148, juhtkonnalt, milles palutakse eraldada Narvas Linda 4 hoones asuvad 3.korruse ruumid nr 3-18 üldpindalaga 596,2 m2 Sotsiaalabiameti klientide esmase vastuvõtu korraldamiseks.

Taotlus on seotud sellega, et 01.01.2009.a jõustub uus hoolekandeseadus, mis kohustab kohalikku omavalitsust osutada elanikele täiendavad teenuseid.   

Praegu Sotsiaalabiametil puudub sobivad ruumid antud teenuste osutamiseks. Ruumid, mida varem kasutas Kodakondsus- ja Migratsiooniamet, vastavad kõikidele nõudmistele ja sobivad täielikult klientide teenindamiseks, nende kasutamine võimaldab korrastada klientide vastuvõttu ja uute teenuste osutamise korraldamist.
Sotsiaalabiameti avaldust arutati Narva Linnavalitsuse linnavarakomisjoni istungil 09.07.2008.a (protokoll nr 7) ning otsustati:
1. Anda Narva linna Sotsiaalabiametile, registrikood 75009148, avalikku enampakkumist korraldamata määramata ajaks tasuta kasutusse Narvas Linda 4 hoones asuv 3. korruse ruumid nr 3-18 üldpindalaga 596,2 m2 Sotsiaalameti klientide esmase vastuvõtmise korraldamiseks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse §30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 7.2, 7.2.1, 46, 46.4 kohaselt linnavalitsuse korraldusega võib linnavara kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks ning avalikku enampakkumist või eelläbirääkimistega pakkumist korraldamata linnavalitsuse struktuurüksusele. 

Narva Linnavolikogu 21.06.2005 määrusega nr 20/57 kinnitatud „Linnavara eeskirja” punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub.

3. OTSUS

3.1. Lubada Narva Linnavara- ja Majandusametil anda Narva linna Sotsiaalabiametile, registrikood 75009148, avalikku enampakkumist korraldamata määramata ajaks tasuta kasutusse Narvas Linda 4 hoones asuvad 3. korruse ruumid nr 3-18 (vastavalt hoone inventariseerimisplaanile) üldpindalaga 596,2 m2  sotsiaalabiameti klientide esmase vastuvõttu korraldamiseks.
3.2. Linnavara- ja Majandusametil sõlmida Narva linna Sotsiaalabiametiga punktis 3.1 nimetatud ruumi tasuta kasutusleping. 

4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Korraldus jõustub seadusega sätestatud korras.
4.3. Narva Linnavalitsuse Linnavara- ja Majandusametil teha korraldus teatavaks                                 Narva linna Sotsiaalabiametile. 

